രോഗവ്യാപനം ഉയരും ഭയം വേണ്ട ഡോ. ബി ഇക്ബാല് എഴുതുന്നു ഓണക്കാലം കഴിഞ്ഞതോടെ കോവിഡ് വ്യാപനം ശക്തമാകുകയാണ്. സ്ഥിതി കൈകാര്യം ചെയ്യാന് ഉചിതമായ നടപടികള് വിവിധ തലങ്ങളില് സ്വീകരിക്കേണ്ടതുണ്ട്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ 2020 ആഗസ്ത് അവസാനമായിരുന്നു കഴിഞ്ഞവര്ഷം ഓണാഘോഷം. തിരുവോണദിനമായ 30 ന് 2154 കോവിഡ് രോഗികളും ഏഴ് മരണവുമുണ്ടായിരുന്നത് സെപ്തംബര് എട്ടോടെ മൂവായിരത്തിലേറെ രോഗികളും 12 മരണവുമായി വര്ധിച്ചു. ഒക്ടോബര് 10 ന് 11755 പോസിറ്റീവ് കേസും 23 മരണവുമാണ് റിപ്പോര്ട്ട് ചെയ്യപ്പെട്ടത്. പിന്നീട് രോഗം ശമിച്ചു തുടങ്ങി. മരണവും കുറഞ്ഞു. ഇത്തവണ കഴിഞ്ഞ ഓണവുമായി തട്ടിച്ച് നോക്കുമ്ബോള് കോവിഡുമായി ബന്ധപ്പെട്ട അനുകൂലവും പ്രതികൂലവുമായ ഘടകങ്ങള് പരിഗണിക്കേണ്ടതുണ്ട്. അതിവ്യാപനശേഷിയുള്ള ഡെല്റ്റാ വൈറസിന്റെ സാന്നിധ്യമാണ് ഇത്തവണ നേരിടേണ്ടിവരുന്ന ഏറ്റവും പ്രധാനപ്പെട്ട വെല്ലുവിളി. ഓണക്കാലത്തെ ചെറുതും വലുതുമായ ആള്ക്കൂട്ടങ്ങള് രോഗപ്പകര്ച്ച വളരെയേറെ വര്ധിക്കാനിടയായേക്കാം. രോഗലക്ഷണകാലം കുറവായതിനാല് ഓണം കഴിഞ്ഞുടനെ രോഗവര്ധന അനുഭവപ്പെട്ട് തുടങ്ങിയിട്ടുണ്ട്. ആഗസ്റ്റ് 27ന് രോഗികളുടെ എണ്ണം 32,801 ആയി വര്ധിച്ചുകഴിഞ്ഞു. ഇപ്പോഴുള്ള ഒരു പ്രധാന അനുകൂല സാഹചര്യം വാക്സിനേഷന് ധൃതഗതിയില് നടക്കുന്നു എന്നതാണ്. 68 ശതമാനം പേര്ക്ക് ഒന്നാം ഡോസ് വാക്സിനും 24 ശതമാനം പേര്ക്ക് രണ്ടാം ഡോസ് വാക്സിനും ലഭിച്ച് കഴിഞ്ഞു. വാക്സിന് എടുത്തവര്ക്ക് രോഗമുണ്ടായാല് തന്നെ ലക്ഷണങ്ങള് അത്ര കഠിനമാകില്ല. മരണസാധ്യതയും വളരെ കുറവാണ്. പ്രായാധിക്യമുള്ളവരില് 88 ശതമാനം പേര്ക്ക് 45 വയസ്സ് ഒന്നാം ഡോസ് വാക്സിന് ലഭിച്ചതിനാല് താരതമ്യേന പ്രായം കുറഞ്ഞവര്ക്കായിരിക്കും ഇത്തവണ കൂടുതലായി രോഗം ബാധിക്കുക. ചെറുപ്പക്കാര്ക്ക് രോഗം വരുമ്ബോള് ചില പ്രശ്നങ്ങള് കണ്ടുവരുന്നുണ്ട്. ഇവരില് ഭൂരിഭാഗത്തിനും രോഗലക്ഷണങ്ങള് കടുത്തതാകില്ല. അതു കൊണ്ട് തന്നെ മിക്കവരും ഗാര്ഹിക പരിചരണത്തിലായിരിക്കും. രോഗലക്ഷണങ്ങള് കുറവാണെങ്കിലും അനുബന്ധരോഗമുള്ളവരെല്ലാം കോവിഡ് ആശുപത്രികളില് ചികിത്സ തേടണം. കേരളത്തില് ചെറുപ്പക്കാരിലും പ്രമേഹം, രക്താതിമര്ദ്ദം, ശ്വാസകോശരോഗങ്ങള്, ക്യാന്സര് തുടങ്ങിയവ കാണപ്പെടുന്നുണ്ട്. ഇത്തരം അനുബന്ധരോഗമുള്ളവരിലാണ് രോഗം പെട്ടെന്ന് മൂര്ച്ഛിക്കാന് സാധ്യതയുള്ളത്. കോവിഡ് ആശുപത്രികളില് ചികിത്സതേടാന് മടിക്കുകയോ താമസിക്കുകയോ ചെയ്യരുത്. അതുപോലെ ഗാര്ഹിക ചികിത്സയിലുള്ളവര് പതിവായി രക്തത്തിലെ ഓക്സിജന്റെ അളവ് പള്സ് ഓക്സിമീറ്റര് ഉപയോഗിച്ച് പരിശോധിക്കണം. ഇടയ്ക്കിടെ ആറ് മിനിറ്റ് നടന്നശേഷം ഓക്സിജന് നില നോക്കാനും ശ്രദ്ധിക്കേണ്ടതാണ് . ഓക്സിജന് നില കുറഞ്ഞാല് ഒട്ടും വൈകാതെ ആശുപത്രിയിലെത്തണം. പ്രമേഹം ഇതുവരെയില്ലാത്തവരാണെങ്കിലും ഗ്ലൂക്കോ മീറ്റര് ഉപയോഗിച്ച് രക്തത്തിലെ പഞ്ചസാരയുടെ അളവ് ഒരിക്കലെങ്കിലും പരിശോധിക്കേണ്ടതാണ്. കേരളത്തിലെ ജനസംഖ്യയില് 66 ശതമാനം പേരും പ്രമേഹ പൂര്വ ഘട്ടത്തിലാണെന്നത് ഓര്ത്തിരിക്കണം. പകര്ച്ചവ്യാധികളും മറ്റും പിടിപെടുമ്ബോള് രക്തത്തിലെ പഞ്ചസാരയുടെ അളവ് വര്ധിച്ച് പ്രമേഹസ്ഥിതി ആവിര്ഭവിക്കാന് സാധ്യതയുണ്ട്. രോഗവര്ധന കണക്കിലെടുത്ത് ആരോഗ്യവകുപ്പ് കോവിഡ് ആശുപത്രികളിലെ ചികിത്സാ സൗകര്യങ്ങള് വര്ധിപ്പിച്ചിട്ടുണ്ട്. ഏതു പ്രതിസന്ധിയേയും നേരിടാനുള്ള എല്ലാ തയ്യാറെടുപ്പുകളും ആസൂത്രണം ചെയ്തു കഴിഞ്ഞു. അതോടൊപ്പം പൊതുസമൂഹവും കോവിഡ് പെരുമാറ്റച്ചട്ടങ്ങള് കര്ശനമായി പാലിച്ചും എത്ര ചെറിയതാണെങ്കിലും ആള്ക്കൂട്ട സന്ദര്ഭങ്ങള് ഒഴിവാക്കിയും ഓണക്കാലത്തെ തുടര്ന്നുണ്ടായേക്കാവുന്ന രോഗവ്യാപനത്തെ പ്രതിരോധിക്കാന് ശ്രമിക്കണം.